[Video] Spinnekop dra muis weg | Maroela Media
[Video] Spinnekop dra muis weg
Foto: Jason Womal, Facebook
Buiten Australië se dodelike slange, mensvreterkrokodille en giftige jellievisse, is daar nou ook Hermie, 'n spinnekop só groot en sterk dat hy 'n groterige muis teen 'n yskas kon wegdra.
Jason Womal van Queensland in Australië, het Sondag 'n video van die spinnekop, wat intussen "Hermie" gedoop is, op Facebook gelaai. Womal verduidelik sy buurman het hom omstreeks 00:30 gekontak en wou weet: "Wil jy iets cool sien?"
By die buurman se huis het hy die spinnekop aan Wormal gewys. "Wat gaan hy met hom doen? Man, dis so cool," sê 'n stem op die video.
Die video is reeds meer as 11 miljoen keer op Facebook gekyk.
Womal het later in 'n plasing op Facebook bevestig dit gaan goed met Hermie. "Ons het hom aangeneem. Hy betaal ook huur," het hy geskerts.
Helen Smith, 'n spinnekopkenner van die Australiese museum, het gesê dit is onwaarskynlik dat die spinnekop self die muis doodgemaak het. "Ek sal verbaas wees indien die spinnekop 'n muis aangeval het, en die gif sal boonop ook nie vinnig genoeg kan werk nie," het sy aan The Guardian gesê. "Ek is ook agterdogtig, want die muis lyk nogal styf – asof dit al vir 'n wyle dood is."
Video: Word 'n origami-meester saam met Suzelle
Oe dit is grillerig. Dit is 'n spinnekop van epidermiese proporsie en ek sal soos daai muis wees…….dood as ek so 'n gedierte moet teekom.
Doen net sy plig om natuur skoon te hou.
Dit lyk omtrent net soos ons reënspinnekoppe wat ook so groot kan word, hulle vang geitjies en akkedisse ook, kos is kos, hy gaan lekker eet aan daardie muis